**Ministru kabineta noteikumu projekta „Kārtība, kādā aprēķina, piešķir un izlieto valsts budžeta līdzekļus pašvaldībām pamatizglītības iestādes skolēnu ēdināšanai” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Saeimas Cilvēktiesību un sabiedrisko lietu komisijas Bērnu aizsardzības apakškomisijas 2010.gada 4.marta iniciatīvas vēstule Nr.9/4-6B-n/1-(9/10) Izglītības un zinātnes ministrijai, Labklājības ministrijai un Reģionālās attīstības un pašvaldību lietu ministrijai par vienota regulējuma izstrādi izglītojamo ēdināšanai.   |
| 2. | Pašreizējā situācija un problēmas |  Ministru kabineta 2008.gada 28.jūlija noteikumi Nr.605 „Kārtība, kādā aprēķina, piešķir un izlieto valsts budžeta līdzekļus pamatizglītības iestādes skolēnu ēdināšanai” nosaka kāaprēķina, piešķir un izlieto valsts budžeta līdzekļus pašvaldībām izglītojamo ēdināšanai. Izglītības un zinātnes ministrija 2011.gadā plāno vienkāršotu finansēšanas un atskaitīšanās kārtību. Tādējādi mazināsies birokrātiskā slodze izglītības iestādēm un pašvaldībām, tiks ieekonomēti cilvēku un laika resursi, kā arī palielināsies konkrētā finansējuma izlietojuma lietderība.Būtiskākais trūkums pašreizējā sistēmā ir sarežģītais izglītības iestāžu atskaitīšanās mehānisms par valsts budžeta līdzekļiem izglītojamo ēdināšanai, kā arī ierobežotā mērķauditorija brīvpusdienu saņemšanai – tikai 1.klases izglītojamie.Brīvpusdienas 1.klases izglītojamajiem ir veids, kā atbalstīt ģimenes, kurās ir izglītojamie, nepiešķirot naudu tiešā veidā, bet novirzot to tieši izglītojamā vajadzībām, veicinot vienlīdzīgas iespējas neatkarīgi no vecāku mantiskā stāvokļa.  |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumu projekta mērķis ir vienkāršot izglītības iestāžu atskaitīšanās mehānismu par valsts budžeta līdzekļiem izglītojamo ēdināšanai un nodrošināt efektīvāku finansēšanas un administrēšanas īstenošanu. Tiek samazināts atskaišu daudzums no 7 aizpildāmām tabulām uz vienu atskaišu tabulu. Paredzēts, ka izglītības iestādes direktors būs tiesīgs nodrošināt arī citu pamatizglītības klašu izglītojamo ēdināšanu, ja radīsies neizmantoti finanšu līdzekļi.  |
| 5. | Projekta izstrādē iesaistītās institūcijas | Pirms noteikumu projekta izstrādes tika veidota darba grupa vienota regulējuma izstrādei skolēnu ēdināšanā, kuras uzdevums bija izvērtēt LR Saeimas Cilvēktiesību un sabiedrisko lietu komisijas Bērnu tiesību aizsardzības apakškomisijas ieteikumu. Darba grupas darbā iesaistījās Labklājības ministrija un Latvijas Pašvaldību savienība.  |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts precizē projektu finansēšanas un administrēšanas izpildi, sabiedrības locekļiem neuzliekot nekādus papildu pienākumus, kā arī neatstājot uz tiem jebkādu cita veida ietekmi. |
| 7. | Cita informācija | Notikušas konsultācijas ar Labklājības ministriju un Latvijas Pašvaldību savienību. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Tiks sniegts atbalsts ģimenēm, kurās izglītojamie mācās 1.klasē, novirzot to tieši izglītojamo vajadzībām. Paredzams, ka 2011.gadā 1.klasē mācīsies ap 20 670 izglītojamo, 2012.gadā 1.klasē mācīsies ap 20 916 izglītojamo, 2013.gadā ap 21 881 izglītojamo. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Nav attiecināms. |
| 3. | Tiesiskā regulējuma finansiālā ietekme | Finanšu līdzekļi izglītojamo ēdināšanai tiek paredzēti tādā pašā apmērā kā iepriekšējā gadā. Tā kā brīvpusdienas 1.klases izglītojamajiem tiek nodrošinātas no valsts budžeta līdzekļiem, samazinās ģimeņu izdevumi pirmklasnieku ēdināšanai, kā arī gadījumā, ja rodas finanšu līdzekļu ietaupījums, arī citu klašu izglītojamo ēdināšanai. |
| 4. | Tiesiskā regulējuma nefinansiālā ietekme | Anotācijas II.sadaļas 1.punktā minēto izglītojamo ģimenēm tiks nodrošināts valsts atbalsts. Tiks vienkāršots sarežģītais izglītības iestāžu atskaitīšanās mehānisms par valsts budžeta līdzekļiem izglītojamo ēdināšanai, kā arī īstenota veselīga uztura principiem veidota ēdienkartes nodrošināšana.  |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2010. gads** | Turpmākie trīs gadi (tūkst. latu) |
| **2011.** | **2012.** | **2013.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 264 018 |  | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 2 264 018 |  | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 |  | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu par valsts budžetu kārtējam gadam brīvpusdienu nodrošināšanai 1.klasei 2011. un 2012.gadā budžeta kopējās izmaksas tiek plānotas 2 264 018 Ls  Mācību dienu skaita aprēķiniem par pamatu izmantots Vispārējās izglītības likuma 36.pantā noteiktais mācību gada ilgums 1.klasei. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Sabiedrības informēšanas pasākumi – informācija sniegta novadu un republikas pilsētu izglītības speciālistu seminārā. |
| 2. | Sabiedrības līdzdalība projekta izstrādē  | Noteikumu projekta raksturs neparedz sabiedrības līdzdalību. |
| 3. | Sabiedrības līdzdalības rezultāti  | Nav attiecināms. |
| 4. | Saeimas un ekspertu līdzdalība | Saeimas Cilvēktiesību un sabiedrisko lietu komisijas Bērnu aizsardzības apakškomisijas 2010.gada 4.marta iniciatīvas vēstule Nr.9/4-6B-n/1-(9/10) Izglītības un zinātnes ministrijai, kurā lūgts izvērtēt vienota regulējuma izstrādi skolēnu ēdināšanā. Konsultācijas ar ekspertiem netika veiktas. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija, pašvaldības un izglītības iestādes. |
| 2. | Projekta izpildes ietekme uz pārvaldes funkcijām  | Tiek vienkāršots izglītības iestāžu atskaitīšanās mehānisms - samazināts atskaišu daudzums, kas nodrošina arī efektīvāku finansēšanas un administrēšanas procesu Izglītības un zinātnes ministrijā. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Veidot jaunas institūcijas nav nepieciešams. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija |  Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošas institūcijas reorganizācija vai esošu institūciju apvienošana nav plānota. |
| 6. | Cita informācija | Nav |

*Anotācijas IV, V sadaļas - nav attiecināms.*

 Izglītības un zinātnes ministrs R.Broks

|  |  |  |  |
| --- | --- | --- | --- |
|  |  |  |  |

 Vizē: Valsts sekretārs M.Gruškevics

17.12.2010. 10:32

936

I.Siliņa

67047789, ilze.silina@izm.gov.lv